136 MISSIONS DIPLOMATIQUES 



qu'il se trouve en personne en la bataille, et que pour ce il ne s'y Irouve- 

 roit, mais y envoyeroit : ce qu'il dicL que lesclictes Turcqz cognoisseni 

 par la collation des lettres du nom de touts deux, ce que toutefois ne 

 m'a esté possible d'entendre. 



J'ay esté ce jour adverty d'un miracle assez notable : il y at une cer- 

 taine masse de marbre, icy près la mer, sur lequel est taillé d'un merveil- 

 leux artifice un lion de grande stature, tenant un toreau par les cornes, 

 et est ladicte masse tant pesante, que mille hommes ensemble ne la pour- 

 royent mouvoir; et néantmoins, lors que le Grand Turcq estoit à la con- 

 queste d'Hongrie, ledict marbre s'est de soy mesme tourné, de manière 

 que le lyou qui avoit lors son regard vers l'Asie, est maintenant tourné 

 vers l'Europe; et disent que le portier de la porte, près laquelle ledict 

 marbre est assiz, avoit esté, voulant fermer ladicte porte, soudainement 

 saysy de grande frayeur, au moyen d'une obscure nuée, qui auroit en 

 un instant couvert toutes choses, laquelle peu après estant retirée, seroil 

 ladicte masse apparue tournée comme dessus. Ledict marbre estoit de la 

 mesme sorte qu'il est maintenant, devant que les Turcqz prinssent Con- 

 stantinoble; mais incontinent qu'ilz furent entrez dedans, il s'estoit incon- 

 tinent tourné : à raison de quoy on estime ledict prodige estre fatal, mesme 

 que ladicte ville doive de brief estre prinse ^ 



Le deuxième jour après disner nostre saws nous a adverty qu'il nous 

 convenoit incontinent aller vers Imbrahim Bassa; parquoy estanlz monté 

 à cheval pour aller vers luy, avons rencontré Mehemeth saws, notre com- 

 paignon de chemin , qui semblablement estoit venu pour nous appeller. 



Et néantmoins, avons quelque espace attendu devant le logis dudict 

 Imbrahim, avecque Jonas Becq, nostre truschement, parlantz ensemble 

 de la manière de, sans le moyen des Vénetiens, transporter par deçà les 

 marchandises : des AUemaignes, par la rivière de Saint- Vitus, et de 

 Flandre, ensemble de touttes les Hispaignes, par la mer. Estanlz ainsy 

 attendantz, veinl un pauvre homme, lequel offrit à un chascun de l'eaue 

 froide pour boire , et ce pour rien , à raison qu'il entreprend ceste volon- 

 taire pénitence tout le temps de sa vie , pour effacher ses peschés : il porte 



' V. p, lie. 



